প্রমিতা চক্রবর্তী আর ‘বধূবরণ’-এর বউরানি নন, এবার তিনি আসছেন জি বাংলা-র ‘সাত ভাই চম্পা’ ধারাবাহিকের নায়িকা, রাজকুমারী পারুলের চরিত্রে। আগের ধারাবাহিকটি শেষ হওয়ার পরে প্রায় আট মাসের ব্রেক নিলেন প্রমিতা। 
কিছুটা সময় বিশ্রামের প্রয়োজন ছিল তাঁর। কারণ ‘বধূবরণ’ চলেছিল টানা সাড়ে তিন বছর। ঠিক কী করলেন তিনি এই আট মাসে? রাজকুমারী পারুলের চরিত্রের জন্যেই বা তিনি কীভাবে প্রস্তুতি নিয়েছেন? এই সব প্রশ্ন নিয়েই একদিন দুপুরে এবেলা ওয়েবসাইট টিম পৌঁছল তাঁর উত্তর কলকাতার বাড়িতে।  

ছবি: সুদীপ্ত চন্দ, গ্রাফিক্স: অভিজিৎ বিশ্বাস
বাড়িতে পা দিতেই চোখে পড়ে বনেদিয়ানা। অতিথিদের আপ্যায়নের ঘরটি সাজানো ছিমছাম। দু’টি টিপয়ের উপরে রাখা জলের গ্লাস। ঘর জুড়ে সুন্দর ফ্রেমে বাঁধানো ‘কনক’-এর স্মৃতি, নিউজপেপার কাটিং ও অসংখ্য পুরস্কার-সম্বর্ধনা। পরিবারের যে একটি ঐতিহ্যময় অতীত রয়েছে, সেটা এই ঘরটি দেখলেই বুঝে ফেলবেন যে কেউ। 
আর সেই ঐতিহ্যের সঙ্গে জড়িয়ে রয়েছেন মা ওলাইচণ্ডী। বেলগাছিয়ার পরেশনাথ মন্দিরের কাছে এই মন্দিরে সারা বছরই আনাগোনা থাকে ভক্তদের। এই মন্দিরের যাবতীয় দায়িত্ব এই চক্রবর্তী পরিবারের। কবে এবং কীভাবে প্রতিষ্ঠিত হল এই মন্দির, সেই ইতিহাস এবং প্রমিতার নতুন চরিত্রের প্রস্তুতির কথা বিশদে জানতে ক্লিক করুন নীচের এই লিঙ্কটিতে—